Svaka čast, Kova! Postao drugi Hrvat osvajač trofeja LP i EL

Hrvatski reprezentativac i igrač Chelseaja Mateo Kovačić (25) pobjedom svog kluba (4-1) protiv Arsenala osvojio je Europsku ligu i tako nastavio svoj veliki europski trofejni niz

<p>Sudjelovao u akciji za dva gola, pobijedio 4-1 i s <strong>Chelseajem </strong>osvojio naslov <strong>Europske</strong> <strong>lige</strong>! Mateo <strong>Kovačić </strong>postao je nakon Ivana <strong>Rakitića </strong>drugi Hrvat koji je podignuo trofej oba velika europska natjecanja, a nakon 3 uzastopna osvajanja Lige prvaka, i četvrtu je godinu zaredom dio osvajača trofeja elitnog europskog natjecanja.</p><p>Mateo je u finalu igrao od prve minute i odradio odličan posao. Jurio je sredinom terena u oba pravca i pokrenuo dvije akcije koje su na kraju rezultirale golovima u mreži Petra <strong>Cecha</strong>. U 76. minuti zamijenio ga je Englez Ross <strong>Barkley</strong>. Kovačić je zadnje tri sezone osvajao europski naslov u dresu Real Madrida, a sad je osvojio i Europsku ligu u dresu londonskog kluba.</p><p>Mateo je tako postao drugi Hrvat koji je osvojio i Ligu prvaka i Europsku ligu. Prije njega to je uspjelo tek Ivanu <strong>Rakitiću </strong>koji sa Sevillom slavio u Europskoj ligi, a potom s Barcelonom pobijedio u Ligi prvaka. Dosad su u najmasovnijem europskom kupu slavili Mladen <strong>Ramljak</strong>, Luka <strong>Peruzović</strong>, Mario <strong>Stanić</strong>, Ivica <strong>Olić</strong>, Ivica <strong>Križanac</strong>, Darijo <strong>Srna</strong>, Ivan <strong>Rakitić </strong>i Šime <strong>Vrsaljko</strong>.</p><p>Prvi hrvatski osvajač Kupa UEFA bio je Mladen Ramljak koji je 1974. s nizozemskim <strong>Feyenoordom </strong>u finalu pobijedio <strong>Tottenham</strong>. U prvom susretu u Londonu bilo je 2-2, a u uzvratu je nizozemski sastav na svom De Kuipu pobijedio 2-0. Luka Peruzović 1983. u dresu <strong>Anderlechta </strong>u finalu je pobijedio <strong>Benficu</strong>. Belgijanci su u Bruxellesu slavili 1-0, a u Lisabonu je bilo 1-1.</p><p>Treći hrvatski nogometaš koji je osvojio Kup UEFA bio je Mario <strong>Stanić </strong>1999. s Parmom. Talijani su na moskovskom Lužnikiju pobijedili Marseille 3-0, a Stanić nije nastupio u finalu. Uslijedio je trijumf Ivice <strong>Olića </strong>i moskovskog CSKA 2005. godine pobjedom protiv Sportinga 3-1, a Olić je igrao do 67. minute.</p><p>Tri godine kasnije Olićev uspjeh ponovio je Ivica <strong>Križanac </strong>sa Zenitom iz St. Petersburga. U finalu igranom na Old Traffordu Zenit je pobijedio Rangers 2-0, a Križanac je odigrao cijeli susret.</p><p>Prvi Hrvat koji je kao kapetan podignuo trofej namijenjen pobjedniku Europske lige bio je Darijo <strong>Srna </strong>2009. s ukrajinskim Šahtarom. U finalu igranom u Istanbulu Šahtar je nakon produžetaka pobijedio Werder Bremen 2-1, Srna je odradio svih 120 minuta i bio je proglašen igračem susreta.</p><p>Naslov pobjednika Europske lige ima i Ivan <strong>Rakitić</strong>, i to u dresu Seville. Andalužani su 2014. u finalu u Torinu nakon izvođenja kaznenih udaraca pobijedili Benficu 4-2. Rakitić je odigrao cijeli susret.</p><p>Posljednji hrvatski nogometaš koji je prije Kovačića slavio u Europskoj ligi bio je Šime <strong>Vrsaljko </strong>prošle godine u dresu Atletico Madrida. Španjolski sastav je u finalu u Lyonu pobijedio Marseille sa 3-0, a Šime je igrao prvo poluvrijeme.</p><h2>Hrvati osvajači Kupa UEFA/Europske lige</h2>